google/wiki40b huggingface dataset:
Landstrøm

Landstrøm er elektrisk kraft fra strømanlegg på land til det elektriske anlegget i skip eller mindre båter som ligger fortøyd ved kai. Dette gjør at området rundt havnen slipper luftforurensninger og støy fordi båtene dermed ikke behøver å la dieselaggregatene gå og dure; i tillegg reduseres utslippene av klimagasser. I Bergen, hvor luftforurensningene ofte har oversteget faregrensene, er det beregnet at cruiseskipenes dieselaggregater ikke sjelden bruker 3000 liter drivstoff pr. time i sesongen. Det tilsvarer ca. 125 busser i Bergen sentrum. En utredning viser at NOx-utslippene kan kuttes 97 % med landstrøm. FNs sjøfartsorganisasjon International Maritime Organization (IMO) har foreslått at skip i havn bør få sin kraftforsyning fra land. Det gjelder ikke bare cruiseskip. Også containerskip kan med fordel bruke landstrøm, bl.a. fordi de ofte ligger forholdsvis lenge til kai med motor eller hjelpemotor i gang for å opprettholde kraftforsyningen. Land som USA, Japan, Kina og Tyskland ligger foran Norge på dette området
. – «Å ta landstrøm» er et sjøuttrykk.

Beskrivelse

Båter får landstrøm gjennom én eller flere landstrømkabler, dvs. spesielle skjøteledninger. Kabelen eller kablene strekkes fra båtens eget elanlegg, der det blant annet er sikrings- og batteriladesystemer, og kobles til en landstrømsentral. Siden behovene varierer svært mye – fra småbåter til f.eks. cruiseskip – varierer også utstyret veldig i størrelse, omfang og kostnader. Således kan fritidsbåters bruk av landstrøm sammenlignes med campingvogner som slutter seg til en ekstern strømkilde på en campingplass. En fregatt av typen KNM Fridtjof Nansen trekker derimot ca. 1000 kW (1 MW) når den ligger til kai ved Haakonsvern utenfor Bergen, og cruiseskipene ved havnen i Bergen opptil 30 MW. Strømprisen kan være halva av dieselprisen, og skips-investeringen kan spares rask inn. Deremot må det også investeres i regionalnett og lokalt distribusjonsnett for å klare ekstra kapasitet til landstøm.
Sentralen kan være en sikringsboks med uttak for kontakter, plassert på en brygge el.l. – eller et stort elanlegg hvis det er snakk om strøm til større skip. Landstrømanlegget transformerer spenningen i det vanlige strømnettet på land (230 V) opp eller ned, etter hva slags spenning som brukes i båtenes strømsystem. Transformatoren kan også sitte i skipet. Spenningen kan variere fra 12 V i småbåter til 11 kV eller mer i større skip. Frekvensen må omformes hvis båtenes strømanlegg har en annen frekvens enn 50 Hz. Større anlegg har tykke kabler for å redusere energitapet ved overføringen. Riktig og god jording er selvfølgelig svært viktig; likeså må anlegget plasseres såpass høyt at det ikke blir utsatt for stormflo. Skip i opplag kan ha dette utstyret i container.
Den internasjonale standarden for kontakter heter IEC80005-3. Hurtigruten og Color Line har valgt å bruke den raskere og automatiske NG3-standarden.

Landstrøm som etternavn

Landstrøm eller Landström er også et etternavn. Det er særlig vanlig i Sverige.
Nikosia

Toponymi

Den eldste skriftlige omtalen av Nikosia er funnet på en leirprisme fra den assyriske kong Asarhaddon fra 762 f.Kr. Dette er en omtale av en bystat ved navn Lidir (Ledra) som var lokalisert på stedet til dagens Nikosa. Navnet Ledra og dens variasjoner (Lidir, Ledroi) forble i bruk så sent som 392 e.Kr. da ble skrevet av Hieronymus. Imidlertid referer hans tekst også til byen som «Leucotheon», og tidlige kristne kilder fra denne perioden er de første som brukte lignende variasjoner av navnet Lefkosia (dvs. Leuteonos). Selve opprinnelsen til navnet «Lefkosia» er betraktet av forskere som en «toponymisk gåte». Navnet er nedtegnet i de fleste bysantinske kilder som «Leucousia», og det er akseptert i faglitteraturen at navnet «mest sannsynlig» er avledet fra den greske frasen leuke ousia, «hvit eiendom».

Historie

Nikosia var en bystat kjent som Ledra eller Ledrae i oldtiden. Kongen av Ledra, Onasagoras skal ha betalt tributt til Esarhaddon av Assyria i 672 f.Kr.. Da byen mottok sin første kristne biskop, Trifillios, i 348 e.Kr. var navnet på byen Lefkousia.
Stadig kjent som Lefkosia ble byen øyas hovedstad en gang på 900-tallet. 
De lusignanske konger av Kypros regjerte byen fra 1192 til 1489 da øya og byen den ble en besittelse av republikken Venezia . 
Eksonymet «Nikosia» dukket opp med ankomsten av lusignanerne. I den frankiske epoken ekspanderte byen kulturelt og på 1400- og 1500-tallet ble det bygget en rekke palasser, kirker og klostre.
Det osmanske rike (muslimske tyrkere) beleiret byen i 1570, noe som kostet omtrent 20 000 innbyggere livet. I 1571 ble øya og byen erobret av osmanene.
Menneskeskapte og naturlige katastrofer rammet byen på 1800-tallet. Tyrkerne knuste et opprør i 1821 mot den osmanske undertrykkelsen. Kolera rammet byen i 1835 og en brann ødela store deler av Nikosia i 1857. Det britiske imperium fikk kontroll med øya i 1878 og Nikosia ble hovedstad i den britiske koloni Kypros.
Nikosia var scene for ekstrem vold i perioden opp mot Kypros' selvstendighet i 1960. Etter det greskstøttede kuppet og den etterfølgende tyrkiske invasjonen i 1974, har byen vært delt.

Attraksjoner

Det er et fjell som heter Troodos, som også kalles «Kypros' hjerte». De har også en annen by, «gamlebyen». Gamlebyen har mur rundt seg, og i muren er det tre porter som leder inn i byen.
Ludwig Bledow

Liv

Av yrke var Bledow matematikklærer ved Köllnisches Gymnasium i Berlin. Julius Mendheim, i sin tid den sterkeste sjakkspilleren i Berlin, oppfordret Bledow til å prøve seg på sjakkspillet. Fra 1835 ble Bledow regnet blant de ledende sjakkspillere i Tyskland og vant partier mot Bernhard Horwitz (1837), József Szén (1839), Carl Jaenisch (1842), Augustus Mongredien (1845) og andre. Han spilte også mot Adolf Anderssen, Henry Thomas Buckle og Aaron Alexandre.
Bledow var grunnlegger av Berlinerskolen, en krets sjakkmestre innen Berliner Schachgesellschaft. I året 1846 grunnla han Schachzeitung, men rakk bare å redigere første nummer før han døde. Publikasjonen, som senere ble omdøpt Deutsche Schachzeitung, var i over hundre år det mest betydelige tyske sjakktidsskriftet.
Bledows omfangsrike sjakkbibliotek ble kjøpt av Königliche Bibliothek i Berlin.
Gent–Wevelgem 2009

Gent–Wevelgem 2009 foregikk 8. april 2009. Det var den 71. utgaven av Gent–Wevelgem.
Allerede etter 20 km ble det dannet en tetgruppe på rundt 30 syklister. Forhåndsfavoritter som Tom Boonen, Mark Cavendish og Heinrich Haussler kunne ikke holde følge fordi de punkterte eller veltet, og endte opp sammen med hovedfeltet.
Tre mil før mål stakk Aljaksandr Kutsjynski og Edvald Boasson Hagen, og de opparbeidet seg raskt over ett minutts ledelse. Mot målstreken var Edvald Boasson Hagen den sterkeste.
Olentzero

Olentzero er en del av baskisk juletradisjon. Etter deres tradisjion kommer han til byen den 24. desember med gaver til barna. I enkelte byer kommer han noe senere. I Ochagavía kommer han den 27. desember, og i Ermua den 31. desember.
2K11 Krug

2K11 Krug (russisk: 2К11 «Круг» (sirkel), NATO-kallenavn: SA-4 Ganef) var Sovjetunionens første mobile bakke-til-luft missil system. Systemet er sammensatt av beltevogna 2P24, missilet 9M8 og ildlederradaren 1S32.

Sammensetning

Systemet kan avfyre to 9M8-missiler samtidig. Tre beltevogner sammen med en 1S32 ildlederradar danner et luftvernbatteri. Tre batterier sammen med en 1S12 luftovervåkingsradar og noen 2T6 omladningsvogner danner en luftvernbataljon.
Surigao City

Surigao City er en by og kommune i den filippinske provinsen Surigao del Norte på den nordøstre spissen av øya Mindanao og på flere mindre øyer. Byen er provinshovedstad. Ifølge en folketelling fra 2010 har den 140 540 innbyggere.
Ida Odén

Klubb

Odén startet å spille håndball for den lokale klubben Borås, men signerte i 2005 for Sävehof. Med Sävehof har hun vunnet det svenske mesterskapet åtte ganger.

Landslag

Odén ble tatt ut i bruttotroppen til det svenske kvinnelandslaget foran både Håndball-VM 2011 og Håndball-EM 2012, men var ikke blant de 16 utvalgte i noen av mesterskapene. Sverige kvalifiserte seg ikke til Håndball-VM 2013, men året etter ble Odén tatt ut på landslaget til Håndball-EM 2014.
The Mamas and the Papas

Diskografi

The Mamas and the Papas' plateutgivelser ble  produsert på linsens for Dunhill Records av RCA Victor for det europeiske markedet. I 1967 ble dette platekompaniet solgt til ABC Records og fikk da navnet ABC-Dunhill. Omkring 1973 gikk ABC-Dunhill til det skritt å slette alle multi-track innspillingene og mono-masterne til gruppa, fordi de anså dem for å være foreldet og for dyre å ta vare på; Jay Lasker (1924–1989), medgrunnlegger av Dunhill, og på det aktuelle tidspunkt president i ABC, er vanligvis den som blir holdt ansvarlig for det som skjedde med de originale tapene. De originale innspillingene med The Mamas and the Papas, og med flere andre artister på samme platemerke, f.eks. Three Dog Night, er derfor tapt, slik at det har vært nødvendig å skape digital versjoner av stereoalbumenes mastre, som ofte er andre- eller tredje-generasjons taper. Dette er grunnen til at lydkvaliteten på gjenutgivelsene ikke lever opp til de beste fra 1960-tallet. I 2012 fant Sundazed Records i England en monomaster av If You Can Believe Your Eyes and Ears, som de utga både som 180-grams vinylplate og i en "limited edition" med opplag på bare 500 eksemplarer av en CD-singel..
Bryne Frikyrkje

Bryne Frikyrkje er en evangelisk luthersk frikirke på Bryne som ble etablert 22. januar 1984. Per 31. desember 2013 hadde menigheten 279 medlemmer. Den har samlinger flere ganger i uken. 
Marith Larsen er menighetens pastor (fra august 2015).
Fille-Frans og følget hans

Fille-Frans og følget hans er en barnebok fra 1985 av Kirsti Birkeland. Boken er illustrert av Kaja Finne.

Handling

Boken er en gjenfortelling av livet til Frans av Assisi.
Den Norske Mannsoktett

Den Norske Mannsoktett er et norsk vokalensemble startet av Øivind Pedersen og Lasse Bræin i 1985. Gruppa har sin base i Lillehammer. Oktetten har markert seg med spesialskrevne arrangement og humor. Besetning 2018 er Ketil Fjær, Tore Helseth, Steinar Berg, Dag Leonardsen, Tom Granlund, Ola Dahl, Øivind Pedersen, Erlend Rasmussen, Trygve Elvsås og Ivar Berg. Vokalensemblet har også samarbeidet med nordiske låtskrivere som Olle Adolphson, Erik Bye, Anne Grete Preus, Tove Karoline Knutsen, Jan Eggum, Ole Paus, Finn Kalvik, Göran Fristorp, Lars Martin Myhre, Hans Rotmo, Jonas Fjeld og Anita Skorgan.
The Visit

Handling

En singel mor finner ut at ting i familien ikke går helt som det skal etter at hennes to barn besøker besteforeldrene sine.
Salomo-ordenen

Salomo-ordenen var en etiopisk orden. Den ble innstiftet som egen orden i 1922, men går tilbake til den eldre Salomos segls orden. Denne ordenen ble innstiftet i 1874, men ble delt under Haile Selassies regentskap.

Inndeling

Salomo-ordenen ble hovedsakelig tildelt andre lands fyrster og statsoverhoder, men også medlemmer av Etiopias keiserlige familie. Ordenen hadde én grad, omtalt som storkors.

Insignier

Ordenskjedet hadde 44 ledd av davidsstjerner, der elleve bar en inskripsjon som betyr «vår Gud, vår styrke, vår beskytter». Ordenstegnet er opphengt i et ledd bestående av Judas løver som holder en davidsstjerne, det hele med Etiopias keiserkrone over. Ordenstegnet har to ovale felt med bibelske motiver innenfor palmekranser. Den ene av ovalene illustrerer «Etiopia skal i hast rekke ut sine hender til Gud» fra Salmenes bok 68. Den andre illustrerer møtet mellom dronningen av Saba møter kong Salomo. Ordenstegnet kunne være opphengt i et grønt ordensbånd i stedet for i kjede.
Ordensstjernen består av en davidsstjerne belagt med kors.

Norske innehavere

Kong Haakon VII var innehaver av storkors av Salomo-ordenen.
Luteiniserende hormon

Luteiniserende hormon (LH) er et hormon (gonadotropin) som utskilles fra hypofysens forlapp. Sammen med det andre gonadotropine hormoet follikkelstimulerende hormon (FSH) er det nødvendig for den reproduktive funksjonen.
Hos kvinner utløses eggløsningen av en plutselig stigning i LH-konsentrasjonen. En av virkningsmekanismene til p-piller er at tilførsel av progestin fører til negativ feedback på hypofysen, slik at LH-produksjonen forsvinner, og eggløsningen hemmes. Etter eggløsningen stimuleres det gjenværende gule legeme (corpus luteum) av LH til produksjon av progesteron.
Hos mannen, hvor LH også kalles interstitialcellestimulerende hormon (ICSH), stimulerer det leydigceller i testikkelen til testosteronproduksjon.
Tilførsel av hormonet kan ha prestasjonsfremmende effekt for idrettsutøvere, og står på WADAs liste over forbudte stoffer.
Brunfiskeugle

Beskrivelse

Brunfiskeugle er en stor ugle, 55 cm lang. Øvre delen er rødbrun med mange mørkebrune eller svarte flekker. Halsen er hvit. Øynene er gule og det er store øredusker. Begge kjønn ser like ut. Føttene er tilpasset med klør som kan gripe fisk i vannet.

Habitat og utbredelse

Arten hekker på samme sted i det meste av tropisk Sør-Asia fra Pakistan til Sør-Kina. Vest for hovedområdet kan den finnes enkelte steder til nord i Levanten. Habitatet er åpent skogland, lavlandsskoger og plantasjer, alltid nær vann. 
I førhistorisk tid var arten åpenbart til stede over hele Middelhavsbassenget. Fuglene var av ulik størrelse og har blitt skilt som paleosubspecies B. z. lamarmorae (Dejaut, 1911). De er kjent her fra tidlig pliocen, men de forsvant fra vestre del av området i siste istid.
Den er antakelig utdødd i Israel. Status for Jordan, Libanon, Syria og Irak er usikker. Etter 2000 er brunfiskeugle observert flere steder i Antalya i Tyrkia.

Levevis

Brunfiskeugle legger ett eller to egg, ofte i et gammelt kvistreir til andre fugler eller i en klippehule. Rugetida er opp til 38 dager og ungene flyr etter om lag sju uker. Arten jakter om natta, men kan ofte bli lokalisert av småfugler som mobber den mens den sitter i et tre. Den lever hovedsakelig av fisk og frosker. Ropet er en lavt huphuphuphuphuphup eller et høyt huhuhuhuhuhuhu.
Kapichirademningen

Kapichirademningen er en demning med et vannkraftverk i Malawi. Installert total produksjonseffekt er 128 MW, fordelt på fire Francisturbiner á 32 MW hver.
Operatør er et statlig selskap. Kraftverket stod ferdig i 2000.
MAX

MAX HD

Max startet sendinger i HD 30.04.2013. HD kanalen blir foreløpig distribuert av Canal Digital, Altibox, NextGenTel, RiksTV (periodevis) og på nett på DPlay.no.

Seertall og markedsandel

Kanalen hadde en markedsandel på 2,2 % i første kvartal av 2012.
Baalbek

Historie

Heliopolis, datidens Baalbek, ble romersk koloni allerede under keiser Augustus, Julius Cæsars adoptivsønn og Romas første keiser]. Byen fikk murer og festning, hvorav meget er blitt bevart for ettertiden. Kapitolium er oppført terrassehøyde vest for nåværende bysentrum, var det egentlige tempelområdet og antas ha blitt bebygd av Antonius Pius og Caracalla.
Theodosius I lot Jupitertemplet ødelegge, og oppførte så en kirke på alterplassen. Allerede i 634 inntok araberne Baalbek, og de bygde om tempelet til en festning. Mongolene inntok og raserte Baalbek i 1260; også jordskjelv har bidratt til ødeleggelser og forfall, særlig et jordskjelv i 1759. En tysk arkeologisk ekspedisjon gravde i tiden rundt 1900 ut ruinene.

Vestlige reisende og forskere

Baalbeks ruiner var siden 1600-tallet et yndet reisemål for europeisk overklasse. Noen av besøkerne anferiget tegninger og stikk som bidro til at kjennskapen til ruinbyen ble raskt utbredt. Frem til 1759 stod fortsatt ni søyler av Jupitertempelwr, og de ble tegnet av Robert Wood. Så ble tre av dem kastet omkull av et stort jordskjelv. Den 10. og 11. november 1898 besøkte den tyske keiser Wilhelm II stedet under hans store orientereise. Han ble så begeistret at han straks forordnet utgravninger. Etter at de tyrkiske myndigheter hadde gitt sitt samtykke kom Robert Koldewey på plass alleredde til juletider 1898 for å planlegge utgravningene. Under ledelse av Otto Puchstein ble ruinene så utgravd fra 1900 til 1905.
Friidrett under Asialekene 2006

Friidrett under Asialekene 2006. Friidrett var en av flere sporter under Asialekene 2006 i Doha i Qatar. Konkurransene ble avviklet 7. til 12. desember 2006. Det var førtifem øvelser, tjuetre for menn og tjueto for kvinner. Det var 530 utøvere, 331 menn og 199 kvinner, som deltok og Kina ble beste nasjon med fjorten gullmedaljer foran Bahrain med seks.
Ottar Svarte

Ottar Svarte (norrønt:Óttarr Svarti), født på 900-tallet, død etter 1027, var en islandsk skald som nevnes i Skáldatal, Snorre-Edda, Fagerskinna, Heimskringla og flere andre av kongesagaene og noen av islendingesagaene. Han skal ha vært nevø av Sigvat skald. I Skáldatal er han oppført som hirdskald hos de svenske kongene Olof Skötkonung og Anund Jakob, og hos den norske kong Olav den hellige.
I den korte islendingesagaen Tåtten om Ottar svarte (Óttars þáttr svarta) fortelles det om hvordan Ottar kommer seg unna kong Olav den helliges misnøye over et mansǫngr (kjærlighetskvad) som Ottar hadde diktet til kongens svenskfødte hustru Astrid Olofsdatter (datter til Olof Skötkonung): Etter råd fra onkelen Sigvat skald lager Ottar et hyldningskvad til Olav. I Skáldatal fortelles det at Ottar også har diktet hyldninger til de danske kongene Svein Tjugeskjegg og Knut den store.
Tre av Ottars kvad er kjent og bevart: Óláfsdrápa sœnska til Olof Skötkonung finnes i Snorre-Edda; Hǫfuðlausn til kong Olav har fått dette navnet fordi Ottar berget sitt eget hode ved det; Knútsdrápa til kong Knut finnes i Knýtlinga saga.
Den islandske filologen Finnur Jónsson mener at «Ottar hører bestemt til de bedre skjalde ved sine anskuelige skildringer, flugt og kraft i fremstillingen ligesom også ved sit i det hele udmærkede skjaldesprog.»
Skaftö

Øy i Bohuslän i Lysekil kommune. Øya er forbundet med fastlandet med veiforbindelse over Skaftöbroen. Det er tre tettsteder på Skaftö; Grundsund, Fiskebäckskil og Rågårdsvik. For norske TV-seere er øya kjent som åsted for innspillingen av TV-serien Saltõn med skuespillerne Tomas von Brõmssen og Ulla Skoog.
Nicola Francesco Haym

Nicola Francesco Haym (også Haim; født 1678 i Roma; død 11. august 1729 i London) var en italienisk cellist, komponist og librettist av tysk opphav.

Liv og virke

Haym, som var elev av Arcangelo Corelli, skrev mellom 1698 og 1699 en samling triosonater som ble publisert i Amsterdam i 1703. I 1701 reiste han med sin venn Nicola Cosimi til London, der begge først gikk i tjeneste hos Wriothesley Russell, 2. Duke of Bedford og James Brydges, 1. Duke of Chandos. Haym dediserte fire solosonater med bass til hertugen (1710).
I dag blir Haym stort sett husket for sine bearbeidelser av libretti for London-scenene. Han bearbeidet Flavio, Re de’ Langobardi, Giulio Cesare, Ottone, Radamisto, Rodelinda, Siroe, Tamerlano, Teseo og Tolomeo for Georg Friedrich Händel og Calfurnia og Astianatte for Giovanni Battista Bononcini.
Ghadamis

Gamleby i Ghadames

Gamlebyen, innskrevet i 1986 som en del av UNESCOs Verdensarven ble avbefolket i løpet av 1990-tallet, og etterlatt de gamle bygningene i forfall grunnet mangel på vedlikehold.
Blauhúster Dakkapel

Blauhúster Dakkapel var et nederlandsk frisisk dweilorkester fra Sneek.

Historie

På begynnelsen av 1970-tallet bestemte åtte musikere fra Sneek seg for å stadfeste verdensrekorden for korpsmusikk spilt fra et tak. Valget falt på et passende hustak i Blauwhuis (frisisk: Blauhús), som lå like i nærheten. På taket til gamlehjemmet Teatskehus ble den musikalske verdensrekorden satt 24. juni 1972, selv om denne «rekorden» ikke på noen måte er offisiell. Hendelsen nådde forsida på lokalavisa i Leeuwarden Leeuwaarder Courant, og ga orkestret dets navn: Blauhúster Dakkapel (takorkesteret fra Blauwhuis). Orkesteret forbedret verdensrekorden i 1986 til 4 timer non-stop korpsmusikk på samme tak.
Blauhúster Dakkapel var å se på EM på skøyter og VM i hurtigløp på skøyter i Thialf stadion i Heerenveen. På begynnelsen av 1980-tallet spilte orkesteret den frisiske nasjonalsangen, «De âlde Friezen» før alle hjemmekampene til SC Heerenveen. Noe som alltids blir holdt i hevd. Da de opptrådte brukte medlemmene ei skjorte, mønstret som det frisiske flagget. Den faste dirigenten var (fra 1985), Kees van den Akker og arrangør var trompetisten Theo A. Brens.
Orkesteret opptrådte i et antall europeiske land, men også i Karibia, Canada og Japan. Den 1. juni 2011 ble det gjort kjent at Blauhúster Dakkapel skulle legge opp. Etter 40 år bestemte medlemmene at orkesteret skulle opphøre den 1. november 2012. Den siste konserten på Thifal stadion ble holdt mars 2012.
Hajime Eto

Karriere

Han har tidligere vært trener for Shiga FC og AC Nagano Parceiro.
Opiinae

Utseende

Små, slanke snylteveps med lange antenner, ofte mer eller mindre rødlige på farge.

Levevis

De er parasitoider som utvikler seg i fluer av gruppen Cyclorrhapha. De lever inne i larven og klekkes fra puppehylsteret (pupariet) til fluen . De fleste angriper familien Agromyzidae, Anthomyiidae og Tephritidae som alle har larver som minerer inne i planter.
Narrativ

Narrativ (av det latinske verbet narrare, «å fortelle») betyr «fortellende»; det som gjelder handlingsgangen i en fortelling, og er den logiske strukturen for å formidle en historie eller en fortelling i en eller annen form (tekst, musikk, levende bilder, maleri, tale, og lignende). Begrepet narrativ innebærer også diskurs, og er derfor ikke reduserbart til historien som blir fortalt. Diskurs ytres ikke direkte, og er ikke reduserbart til grammatiske, eller andre språklige elementer, men angår og setter premissene for hva fortellingen dreier seg om, og utløser dens forventninger. Sjangeren "fortelling" kan sies å innebære dette, og anvendes som godt norsk for begrepet narrativ, til forskjell fra historie; men blir som regel knyttet strammere til hendelsene som gjennom tekst, bilde eller tale blir formidlet.
Peter Pan (2004)

Peter Pan ble satt opp som teaterforestilling på Kruttårnteatret i Stavern i 2004 basert på romanfiguren med samme navn, skapt av James Matthew Barrie, i ett skuespill fra 1904 og tre barnebøker utgitt ca. 1903, 1906 og 1911. Han er en ung gutt som lever et eventyrlig liv i fantasilandet Neverland, og vegrer seg for å bli voksen.
Forestillingen ble regissert av Aleksander Herresthal. Skuespillere var blant annet Henriette Steenstrup, Trond Fausa Aurvåg, Bernhard Arnø, John Brungot og Christian Greger. Kruttårnteatret er kjent for å gå løs på klassikerne med motorsag og Peter Pan var intet unntak.
Fotografregisteret

Fotografregisteret er en del av Registre over norske fotografer og fotografiske samlinger, og ble i sin tid opprettet av Sekretariatet for fotoregistrering. Det driftes i dag av Preus museum og Nasjonalbiblioteket.
I disse registrene finner man blant annet informasjon om en rekke norske fotografer og fotografer aktive i Norge.
Avinor

Oversikt

Avinor var tidligere et forvaltningsorgan med navnet Luftfartsverket. 1. januar 2000 ble Luftfartstilsynet opprettet. Da flyttet alle tilsyns- og forvaltningsfunksjonene i det gamle Luftfartsverket ut, og de driftsmessige oppgavene ble igjen i det som senere ble Avinor.
Selskapet er selvfinansiert og får ingen faste tilskudd fra staten; inntektene kommer fra kommersiell virksomhet på flyplassene og trafikkavgifter som flyselskapene betaler for å bruke flyplassene eller i fly i norskkontrollert luftrom. Kun et fåtall av selskapets 44 flyplasser går med overskudd, og dette overskuddet brukes til å subsidiere de øvrige flyplassene. Lufttrafikktjenesten drives til selvkost, mens utgiftene til sikkerhetsarbeid dekkes gjennom en avgift.
Avinor startet et prosjekt i 2017 om å klargjøre flyplassene for elektriske fly.

Ledelse

Samferdselsdepartementet ved samferdselsministeren er generalforsamlingen i selskapet.